သင်ႏဃာႏဂုဏ်ႏတောႏ

သင်ႏဃာႏဂုဏ်ႏတောႏ ပါဠိ 
သုပ္ပဋိပန္နော ဘဂဝတော သာဝကသံဃော၊ 
ဥဇုပ္ပဋိပန္နော ဘဂဝတော သာဝကသံဃော၊
ဉာယပ္ပဋိပန္နော ဘဂဝတော သာဝကသံဃော၊ 
သာမီစိပ္ပဋိပန္နော ဘဂဝတော သာဝကသံဃော၊
ယဒိဒံ စတ္တာရိ ပုရိသယုဂါနိ အဋ္ဌ ပုရိသပုဂ္ဂလာ ဧသ ဘဂဝတော သာဝကသံဃော၊
အာဟုနေယျော၊
ပါဟုနေယျော၊
ဒက္ခိဏေယျော၊
အဉ္ဇလိကရဏီယျော၊
အနုတ္တရံ ပုညက္ခေတ္တံ လောကဿ။

 သင်ႏဃာႏဂုဏ်ႏတောႏ(၉)ပါꩻ ပအိုဝ်ႏ 
သုပ္ပဋိပန္နောဂုဏ်ႏ - ဖရာꩻတပဲ့ꩻ ကဟဲ့ꩻဖန်ဒါႏ သင်ႏဃာႏရဟန်ꩻ ကံကျင်ꩻဟဝ်ငါႏ သိက္ခာႏတရာꩻ ဟဲ့ꩻခါꩻရိုꩻလွ သုပ္ပဋိပန္နော သင်ႏဃာႏဂုဏ်ႏသွူ။

ဥဇုပ္ပဋိပန္နောဂုဏ်ႏ - ဖရာꩻတပဲ့ꩻ ကဟဲ့ꩻဖန်ဒါႏ သင်ႏဃာႏရဟန်ꩻ ကံကျင်ꩻစွဉ်ႏငါႏ သိက္ခာႏစွို့ꩻရာꩻ ဟဲ့ꩻခါꩻရိုꩻလွ ဥဇုပ္ပဋိပန္နော သင်ႏဃာႏဂုဏ်ႏသွူ။

ဉာယပ္ပဋိပန္နောဂုဏ်ႏ - ဖရာꩻဗုဒ္ဓ သာဝကဟွေး ကျင်ꩻမွေးဓိဋ္ဌာန်ႏ နိဗ္ဗာန်ႏတရာꩻ ဟဲ့ꩻခါꩻရိုꩻလွ ဉာယပ္ပဋိပန္နော သင်ႏဃာႏဂုဏ်ႏသွူ။

သာမီစိပ္ပဋိပန္နောဂုဏ်ႏ - ဖရာꩻတပဲ့ꩻ ကဟဲ့ꩻဖန်ဒါႏ သင်ႏဃာႏဖုံႏယို မူႏခိုရိုႏသေႏ ယွုံႏကေႏဟဝ်ထွိုက် ကျင်ꩻလွိုက်တရာꩻ နီနာꩻဟဲ့ꩻလွ သာမီစိပ္ပဋိပန္နော သင်ႏဃာႏဂုဏ်ႏသွူ။

အာဟုနေယျောဂုဏ်ႏ - ဖရာꩻတပဲ့ꩻ ကဟဲ့ꩻဖန်ဒါႏ သင်ႏဃာႏဖုံႏယို မူႏခိုအမျာꩻ အဝ်ႏညာꩻထူႏလွဉ် ထိုမ်ႏရွဉ်ဥစ္စာႏ လူႏတာႏစီႏမံႏ လူႏခံႏထွိုက်ရာꩻ ဟဲ့ꩻခါꩻရိုꩻလွ အာဟုနေယျေ သင်ႏဃာႏဂုဏ်ႏသွူ။

ပါဟုနေယျောဂုဏ်ႏ - ဖရာꩻဗုဒ္ဓ သာဝကသင်ႏဃာႏ ထဉ်ႏတာႏအွဉ်ႏခါꩻ နဝ်ꩻရာꩻပစ္စေꩻ မဉ်ႏလွေꩻလူႏဟဝ် ရပ်ခံႏတောႏမူႏ ခံႏထူႏထွိုက်မွေး ရိုꩻစွေးဟဲ့ꩻလွ ပါဟုနေယျေ သင်ႏဃာႏဂုဏ်ႏသွူ။

ဒက္ခိဏေယျောဂုဏ်ႏ - ဖရာꩻဗုဒ္ဓ သာဝကယို မျတ်လွိုဟဝ်ငါႏ လူႏခရာႏယို ဗိုန်ထိုတပဲ့ꩻ ကဟဲ့ꩻသင်ႏဃာႏ မျတ်ငါႏထာꩻလူႏ ခံႏထူႏထွိုက်မꩻ ဟဲ့ꩻလꩻရိုꩻလွ ဒက္ခိဏေယျော သင်ႏဃာႏဂုဏ်ႏသွူ။

အဉ္ဇလိကရဏီယျောဂုဏ်ႏ - ဖရာꩻဗုဒ္ဓ သာဝကနဝ်ꩻရာꩻ နီနာꩻမူႏခို စူယိုလီးဆီ ကတောင်ကီအွဉ်ႏဆွိုက် ဝုဲင်ႏထွိုက်ဟဝ်လွ အဉ္ဇလိကရဏီယျော သင်ႏဃာႏဂုဏ်ႏသွူ။

အနုတ္တရံ ပုညက္ခေတ္တံ လောကဿ ဂုဏ်ႏ - မူႏခိုနီနာꩻ ဆို့ꩻခါꩻရုဲင်တာႏ ဟံႏယာႏထွာအီ အခြွီကုသိုလ်ႏ ထွာပိုႏဟဝ်ရာꩻ ဟဲ့ꩻခါꩻထွိုက်ယံ အနုတ္တရံ ပုညက္ခေတ္တံ လောကဿ သင်ႏဃာႏဂုဏ်ႏသွူ။

ဂုဏ်ႏတောႏကွတ်ꩻစွိုး စွူဖြွိုးဗွေငါႏ သင်ႏဃာႏဂုဏ်ႏမျတ် ရေႏမတ်ဝုဲင်ႏဗာႏ ဟတ္ထာႏလီးဆီ ကတောင်ကီဒင်ႏခြွဉ်း သွဉ်းသီးရိုႏသေႏ ယွုံႏကေႏဝုဲင်ႏငါ ဝေင်ꩻထာနိဗ္ဗာန်ႏ မန်ႏမန်ႏယံလꩻ ဗွေႏစဝ်းဩ။
ဗုဒ္ဓဘာႏသာႏ လိုꩻယွဲးစွန်ꩻထီဗွေ သွဉ်တန်ꩻ ငဝ်းဝုဲင်ႏဘုရာꩻလိတ်စောင်ႏ၊ ကျောင်ꩻနောင်တောင်ꩻပရဟိတ၊ ၂၀၁၇

 အာႏကွိုꩻ 

ကဏ္ဍ:ဗုဒ္ဓဘာႏသာႏ